Αγαπητοί Γονείς καλημέρα σας,

Επικοινωνώ μαζί σας για να εκφράσω τις ευχές της Διεύθυνσης καθώς και των εκπαιδευτικών του ΓΕ.Λ. Ιαλυσού για την πρόοδο των παιδιών μας.

Εμπιστεύεστε στα χέρια μας τα παιδιά σας, ό, τι πιο πολύτιμο έχετε και σας διαβεβαιώνω ότι με ζήλο και ευσυνειδησία θα μεριμνήσουμε για τη συνεχή πρόοδο τους, την καθοδήγηση τους στο δρόμο της αναζήτησης της γνώσης, τη διαμόρφωσή τους σε ενεργούς πολίτες με ολοκληρωμένη προσωπικότητα, με αναπτυγμένες ικανότητες, κριτική σκέψη και υψηλή ακαδημαϊκή κατάρτιση. Αυτό μάλιστα καταδεικνύεται από τις μεγάλες επιτυχίες που το ΓΕΛ Ιαλυσού καταγράφει στις Πανελλήνιες Εξετάσεις για την εισαγωγή στις σχολές της Τριτοβάθμιας Εκπαίδευσης.

Ωστόσο, οι επιδιώξεις αυτές θα είναι σχεδόν ανέφικτες να επιτευχθούν χωρίς τη δική σας συνεργασία και κατανόηση. Για το λόγο αυτό ζητούμε να υπάρχει ουσιαστική επικοινωνία μαζί μας και κυρίως την εμπιστοσύνη σας για κάθε πρόβλημα που ενδεχομένως θα προκύψει, σε όλη τη διάρκεια της νέας σχολικής χρονιάς. Είμαι απόλυτα βέβαιος ότι με την ενημέρωση, τον διάλογο και τη συνεργασία θα συμβάλλουμε στη δημιουργία θετικού και αρμονικού κλίματος προς όφελος των παιδιών μας.

Την Δευτέρα 14 Σεπτεμβρίου 2020, λοιπόν, το σχολείο μας είναι έτοιμο να δεχθεί ξανά τους/τις μαθήτριες του. Τα παιδιά μας επανέρχονται στη σχολική ζωή για να έχουν ζωντανή επαφή με τη γνώση, τους/τις συμμαθητές/τριες και τους εκπαιδευτικούς τους!

Όπως αντιλαμβάνεστε οι υφιστάμενες συνθήκες δεν είναι συνηθισμένες για όλους/ες μας! Είμαστε υποχρεωμένοι να ζήσουμε και να λειτουργήσουμε ενόσω η υγειονομική κρίση υφίσταται ακόμη, και αυτό μας ωθεί να προσαρμοστούμε σε μια νέα συνύπαρξη μέσα στη σχολική κοινότητα βασισμένη στην αυτοπειθαρχία, στην αλληλεγγύη και στην ατομική ευθύνη.

Η Διεύθυνση και οι εκπαιδευτικοί του σχολείου μας συναισθάνονται στο μέγιστο βαθμό την ανησυχία σας για την υγεία όλων των παιδιών και είναι έτοιμοι να αποδείξουν ότι ακόμη κάτω από τις ειδικές αυτές συνθήκες, θα στηρίξουν απρόσκοπτα την εκπαιδευτική διαδικασία με επιτυχία!

Από εσάς το μόνο που ζητάμε είναι να μελετήσετε με προσοχή τον **κανονισμό** και **τις οδηγίες του ΕΟΔΥ**, που ισχύουν κατά την λειτουργία του σχολείου και να τα συζητήσετε με τα παιδιά σας και να τους τονίσετε πόσο σημαντική είναι η συστηματική τήρηση των κανόνων υγιεινής και η συμμόρφωση στις συγκεκριμένες οδηγίες και στις υποδείξεις των καθηγητών/τριών τους.

Θέλω να πιστεύω ότι και σε αυτό το καινούριο ξεκίνημα θα σας έχουμε συνοδοιπόρους ώστε επιστρέφοντας στο σχολείο να μείνουμε όλοι/ες ασφαλείς επιτελώντας παράλληλα, τον παιδαγωγικά τον παιδαγωγικό μας ρόλο!

Σας ευχαριστώ!!!

Με ευχές για μια καλή σχολική χρονιά,

* Ο Διευθυντής
* Θεολόγος Χρήστος